Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: résztvevő alkalmassá válik a 11/1997. (II. 18.) BM rendeletben meghatározott tűzoltó szakképesítéssel betölthető
Paragraph Index: 153

c) Veszélyes technológiák témából: Felismerési szinten ismerjék a tanulók: — a tárgyalt technológiák legfontosabb alapműveletét: a kőolaj frakcionált desztillációja, az éghető folyadék oldószerként való felhasználása, a hidrogén előállítása vízből és szénhidrogénből, az oxigén előállítása levegőből, az acetilén előállítása kalcium-karbidból, az ammóniaszintézis, az ammóniumnitrát-gyártás, a szén elgázosítása és kigázosítása, a fa vegyipari feldolgozása, a magas hőmérsékletű nem éghető anyagot feldolgozó folyamatok, szárítási folyamatok, gumigyártás, polimerizációs és kondenzációs folyamatok, — a tárgyalt technológiákban előforduló éghető anyagok legfontosabb jellemzőit: szénhidrogén, alkohol, hidrogén, oxigén, acetilén, alkáli fémek, ásványi szenek, fa, ammónia, — a gyártási folyamatok tűzvédelmi jellegzetességei az éghető folyadékokat előállító és felhasználó iparágak, az éghető anyagok feldolgozása, valamint a magas hőmérsékletű technológiák területén, — a szélsőséges technológiai körülményekből adódó veszélyeket: hőmérséklet, nyomás, — a veszélyes anyagok technológiai vonatkozásait, — az anyagok, a technológiai körülmények, a tűzveszély jellegzetességeinek, a megelőzési lehetőségeinek egységét.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes